open-index/open-wikipedia-markdown huggingface dataset:
Fever (album, Kylie Minogue)

***Fever*** je ôsmy štúdiový album austrálskej speváčky Kylie Minogue, ktorý bol vydaný v Európe a Austrálii koncom roku 2001, v Severnej Amerike vyšiel roku 2002.

## Zoznam skladieb
# „More More More“ (Tommy D, Liz Winstanley) - 4:42 
# „Love at First Sight“ (Kylie Minogue, Richard Stannard, Julian Gallagher, Ash Howes, Martin # Harrington) - 3:59 
# „Can't Get You Out of My Head“ (Cathy Dennis,Rob Davis) - 3:51 
# „Fever“ (Greg Fitzgerald, Tom Nichols) - 3:31 
# „Give It to Me“ (Kylie Minogue, Mark Picchiotti, Steve Anderson) - 2:50 
# „Fragile“ (Rob Davis) - 3:46 
# „Come Into My World“ (Cathy Dennis, Rob Davis) - 4:31 
# „In Your Eyes“ (Kylie Minogue, Richard Stannard, Julian Gallagher, Ash Howes, Mimi Tachikawa) - 3:20 
# „Dancefloor“ (Cathy Dennis, Steve Anderson) - 3:25 
# „Love Affair“ (Kylie Minogue, Richard Stannard, Julian Gallagher, Mimi Tachikawa) - 3:49 
# „Your Love“ (Kylie Minogue, Pascal Gabriel, Paul Statham) - 3:49 
# „Burning Up“ (Greg Fitzgerald, Tom Nichols) - 3:59 

### Bonusy
# „Tightrope“ (Kylie Minogue, Pascal Gabriel, Paul Steinberg) — Pre Austrálliu
# „Boy“ (Kylie Minogue, Richard Stannard, Julian Gallagher) — Pre USA 
# „Butterfly“ (originally an album track from Light Years) — Pre USA

### Bonusový disk
# „Can't Get Blue Monday out of My Head“ (Cathy Dennis, Rob Davies, Bernard Sumner, Gillian Gilbert, Peter Hook, and Stephen Morris)
# „Love at First Sight“ (Scumfrog's Beauty and the Beast Vocal Edit) 
# „Can't Get You out of My Head“ (Deluxe's Dirty Club) 
# „In Your Eyes“ (Roger Sanchez Club Mix) 
# „Love at First Sight“ (Ruff & Jam US Radio Mix) 
# „Come Into My World“ (Fischerspooner Mix) 
# „Whenever You Feel Like It“ (Kylie Minogue, Billy Steinberg, Rick Nowels) 
# „Tightrope“ (Kylie Minogue, Pascal Gabriel, Paul Steinberg) — Pre Japonsko
# „Can't Get You out of My Head“ (K And Ms Mindprint Mix) — Pre Japonsko
# „In Your Eyes“ (Jean Jacques Smoothie Mix) — Pre Japonsko 

## Externé odkazy
* Oficiálna stránka 

Kategória:Albumy Kylie Minogue
Kategória:Hudobné albumy z 2001
Rodinný dom na Červenom kopci

náhľad|Rodinný dom na Červenom kopci
**Rodinný dom na Červenom kopci** *(Rodinný dům na Červeném kopci)* je dom v Brne, ktorého autorom je brniansky architekt Zdeněk Fránek (*Fránek Architects*).

## Všeobecné informácie
*Autor: Zdeněk Fránek (Fránek Architects)
*Adresa: Kamenná 13, Štýřice, Brno, Česko
*Náklady: cca 7 000 000 CZK
*Realizácia: 1996 – 2005
*Zastavaná plocha: 

Rodinný dom bol navrhnutý pre sestru Z. Fránka.

## Poloha pozemku
Rodinný dom stojí v hornej časti pozdĺžnej parcely na Kamennej ulici, a šplhá až na samotný vrchol Červeného kopca, z ktorého je výhľad na panorámu Brna. V dolnej časti parcely si postavil dom brat majiteľky, architekt. Zaujímavou vlastnosťou oboch domov je absolútna nadmorská výška ich atík, ktorá je u oboch domov rovnaká. Ani jeden z domov takto neprevyšuje druhý. Pôdorysná stopa domu sestry sa premieta do časti dispozície domu brata. Pozemok sa nachádza na severnej strane svahovitého kopca, čo znamená, že sa architekt musel vysporiadať so zložitým terénom.

## Architektúra
Hmotu domu ovplyvnila skutočnosť, že interiér bolo potrebné presvetliť dostatočným množstvom denného svetla. Hlavná spoločenská časť je priebežne zasklená a má tvar kužela. Vila je trojpodlažná. Hlavný vstup v suteréne susedí s garážou, ktorá ďalej pokračuje cez technologickú miestnosť do fitnes. Vstupné priestoru nie sú nijak priestorovo luxusné. Dom sa skladá z dvoch hlavných častí, spoločenskej a súkromnej, v nadväzujúcom dvojtrakte. Hlavný obytný priestor obsahuje rôzne zákutia s rôznymi funkciami, čo vytvára zaujímavý celkový dojem. Kuchyňa je od obývacej časti predelená len jemnou nerezovou sieťou, kvôli zachovaniu výhľadu na mesto. Jedálenský stôl sa nachádza pri veľkorysom presklení, čo umožňuje priamy kontakt s terasou na južnej strane. Obývacia časť sa nachádza okolo krbu v strede kužela. Južná stena obytnej izby sa ťahá cez celé dve podlažia domu.
Vila má v exteriéri plastické tvary. Južná terasa je sčasti zakrytá presahom strechy, ktorá svojou kompozíciou napomáha k uceleniu hmoty.

## Zdroj
*

Kategória:Stavby v Brne
Kategória:Domy v Česku
Kategória:Architektúra z 2005
Zoznam operačných systémov

Toto je **zoznam [[operačný systém|operačných systémov]]**.

## Používanie počítačových operačných systémov (január)

## Operačné systémy osobných počítačov typu PC
* Unix
** vetva AT&T - Unix System V
*** AIX
*** HP-UX
*** Solaris
*** 
** vetva BSD
*** BSD/OS
*** FreeBSD
*** NetBSD
*** OpenBSD
** GNU
*** Linux 
*** Hurd
* Plan 9
* CP/M
* DOS
* Microsoft Windows
** nadstavby nad MS-DOS (od verzie 95 je DOSové prostredie skryté)
*** Windows 1.0 a 1.01
*** Windows 2.0, 2.1/286 a 2.1/386
*** Windows 3.0, 3.1 a 3.11
*** Windows 95
*** Windows 98 a 98 SE
*** Windows Me
** s jadrom Windows NT
*** Windows NT
*** Windows 2000 (interne označovaný ako Windows NT 5.0)
*** Windows XP (interne označovaný ako Windows NT 5.1)
*** Windows Vista
*** Windows 7
*** Windows 8
*** Windows 10
*** Windows 11
** ReactOS (jadro Win32 API pod GNU/GPL)
** IBM OS/2

## Operačné systémy osobných počítačov Apple
**Apple** / **Apple Computer**
* prvé kroky, 1984 - 1987:
** Systém 1, Systém 2, Systém 3, Systém 4
*1988 - 1999:
** Systém 5 (multitasking)
** Systém 6 (32bit)
** Systém 7 (7.5 s označením Mac OS)
** Mac OS 8 (HFS+)
** Mac OS 9 (APIs, Carbon)
* aktuálny:
** Mac OS X (na báze NeXTSTEP, Unix)s „Classic“, Mac OS 9.2, pre staršie programy
**ďalšie**
* Linux

## Operačné systémy na iných platformách
### AmigaOS
Operačný systém počítačov Amiga, založených na procesore Motorola 68k.

### Android OS
Android je operačný systém pre mobilné telefóny ako aj pre smartphóny a tablety. Je vytvorený firmou Open Handset Alliance vedenú spoločnosťou Google.

### CP/M
Historický diskovo (presnejšie disketovo) orientovaný OS pre počítače postavené na procesore Z80, ktorý bol inšpiráciou pre mnohé iné operačné systémy, najmä DOS. Pre Microcomputers ho vytvoril Gary Kildall v 1976.

### PALM OS
Používaný v handheldoch typu Palm. Single-task. Verzie 1 až 3 boli určené pre pôvodne používaný procesor Motorola Dragonball (68034), aktuálna verzia 5 („Garnet“) je určená pre procesor ARM.

### Symbian OS
Používaný v mobilných telefónoch značky Nokia  a Sony-Ericsson (UIQ verzie využívajúce dotykový display telefónu). V nedávnej dobe najrozšírenejší a konkuroval Microsoft Windows Mobile Edition. Avšak Microsoft s uvedením Windows Phone 7 (neskôr Windows Phone 8) prakticky odsúdil Symbian OS k zániku a spoločnosť Nokia, prevzala Windows Phone ako výhradný operačný systém pre svoje telefóny. Malo to katastrofálny dopad nielen na Nokiu samotnú, ale aj na Symbian OS, ktorý tak stratil veľkého obchodného partnera a aj pod tlakom Androidu ustúpil do zabudnutia.
V roku 2013 Microsoft kúpil spoločnosť Nokia.


Kategória:Informatické zoznamy
Zdeněk Fránek

**Zdeněk Fránek** (* 26. august 1961, Boskovice) je súčasný brniansky architekt. Korene jeho názoru na architektúru musíme hľadať u nemeckých expresionistov a maďarských organikov. Sám sa hlási k čistým formám Tadaa Anda.

## Životopis
Študoval na gymnáziu. Medzi rokom 19801985 bol študentom Fakulty architektúry VUT v Brne. Od roku 1989 má vlastný ateliér. Od 19941996 bol externým prednášajúcim na FA VUT.

## Architektonická tvorba
Jeho tvorbu ovplyvňuje antroposofia a antropomorfia, tvarovanie priestoru. Študoval podrobne Santiniho stavby, ktoré ho napĺňovali  túžbou po plasticite. Taktiež ho zaujali utopické nerealizovateľné akvarely od Scharouna.
Filozofiou jeho tvorby je rozpracovať motív do hĺbky, aby zakaždým vytvoril niečo nanovo, aby každý projekt bol istým spôsobom niečím novým. Nesnaží sa budovať dielo, ale vytvoriť budovu ako samostatnú „osobnosť“.

## Realizácie
* Velkoopatovická sála, Velké Opatovice, 1992
* Betónový dom, ČR, 2001
* Polyfunkčný dom Eucon, Praha, 2005
* Telocvičňa základnej školy, Jaroměřice u Jevíčka, 2004
* Rodinný dom pod Chocholou, Brno, 2004
* Shopping World Rohlenka, Rohlenka, 1997
* Rodinný dom na Červenom kopci, Kamenná 13, Štýřice, Brno, 2005
* Dom s ateliérom na Kamennej, Brno, 2005
* Modlitebňa Cirkvi bratskej, Černošice, 2010
* Modlitebňa Cirkvi bratskej (Nový kostol), Litomyšl, 2010
* Stezka v oblakoch, Dolní Morava, 2015

## Galéria

Image:RD cerv kop.JPG|Rodinný dom na Červenom kopci
Image:Litomyšl, nový kostel.jpg|Modlitebňa Cirkvi bratskej, Litomyšl
Image:Modlitebna Církve bratrské 1.jpg|Modlitebňa Cirkvi bratskej, Černošice
Image:Stezka v oblacich.jpg|Steska v oblakoch, Dolní Morava


## Referencie

## Literatúra
* ASB 03/2007
* www.archiweb.cz

Kategória:Českí architekti
Kategória:Osobnosti z Boskovíc
Kategória:Absolventi Vysokého učenia technického v Brne
Kategória:Vyučujúci na Vysokom učení technickom v Brne
Komparatívny manažment

**Komparatívny manažment** je zameraný na štúdium a analýzu manažmentu v rôznorodom prostredí. Identifikuje príčiny, prečo podniky v rôznych krajinách majú rozdielne výsledky. Je dôležitým prvkom ekonomického rastu a zvyšovania produktivity práce.

Ekonomický rozvoj krajín je spájaný hlavne s myšlienkami transferu kapitálu, vzdelania a technológií. V súčasnosti sa stáva významným faktorom rastu produktivity práce moderné manažérske know – how. Väčšina odborníkov považuje komparatívny manažment za hlavnú možnosť prenosu poznatkov a praktík manažmentu vyspelých krajín do podmienok ostatných krajín. V minulosti mnoho krajín hľadalo v USA odpoveď na otázku, ako urýchliť ekonomický a manažérsky rozvoj. V 70. a 80. rokoch bol preferovaný japonský model riadenia. Súčasnosť núti pozerať na budúcu realitu nielen z pohľadu Ameriky, Európy a východnej Ázie, ale nepredvídateľné pohyby možno očakávať aj z Číny, Blízkeho východu či niektorých afrických štátov ako Nigéria a Keňa.

Jedným z najvýznamnejších modelov komparatívneho manažmentu je model vypracovaný Haroldom Koontzom, ktorý neskôr modifikovali Richard N. Farmer a Barry N. Richman. Model vychádza z premisy, že vonkajšie prostredie organizácie podstatne ovplyvňuje manažérske praktiky a zručnosti. Uvedení autori opísali kritické prvky (faktory) v manažérskom procese a vyhodnotili ich vplyv v organizáciách fungujúcich v rozdielnom sociálnom a kultúrnom prostredí. Súčasne opísali faktory prostredia, ktoré sú významné z hľadiska ich vplyvu na kvalitu manažérskych procesov. Tieto faktory sú určité obmedzenia, ktoré možno klasifikovať ako:
* sociálno - kultúrne a etické premenné,
* vzdelanostné premenné,
* ekonomické premenné,
* legislatívne a politické premenné.

Tieto faktory prostredia vplývajú tak na manažérske funkcie (plánovanie, organizovanie, vedenie, kontrola), ako aj na základné podnikové činnosti (inžiniering, výskum a vývoj, výroba, marketing, financie). Manažérske funkcie, podnikové činnosti ovplyvňujú ďalej relevantné vedecké poznatky, ako aj disponibilné ľudské a materiálne zdroje.

Manažérska veda (koncepcie, teórie, princípy) je v značnej miere všeobecne platná. V jednotlivých krajinách sa však podstatne líšia jej aplikácie, t. j. manažérske „know – how“. Jej poznanie a porozumenie umožňuje manažérom prekonať formálne i neformálne podnikateľské bariéry.

Kategória:Manažment
Weighted RED

**Weighted random early detection** (**WRED**) je CISCO implementácia techniky RED spolu s pridaním použitia DSCP, aby bolo možné s vyššou pravdepodobnosťou odstraňovať z radu pakety s nižšou prioritou. Tento spôsob znižuje pravdepodobnosť vyhodenia paketu s vysokou prioritou. Ani táto metóda však nemôže sto percentne zaručiť nevyhodenia paketu s vysokou prioritou napr. hlasovú komunikáciu. Pakety, ktoré nepatria do IP komunikácie majú prioritu rovnú nule, a preto sú veľmi často z radu vyhadzované.

## Pozri aj
* Kvalita služby

## Externé odkazy
* Implementácia mechanizmu RED, WRED na cisco smerovačoch

Kategória:Smerovanie
Anousheh Ansariová

**Anousheh Ansariová** (, ; * 12. september 1966, Mašhad, Irán) je americká podnikateľka, spoluzakladateľka a predsedníčka spoločnosti Prodea Systems, Inc. Medzi jej obchodné úspechy patrí tiež spoluzaloženie a riadenie spoločnosti Telecom Technologies, Inc. (TTI). Dňa 18. septembra 2006 sa stala prvým Iráncom vo vesmíre a prvou vesmírnou turistkou.

Bola svedkom iránskej revolúcie v roku 1979 a v roku 1984 vo veku 18 rokov emigrovala do USA. Získala titul bakalár na Univerzite George Masona (*George Mason University*) v obore elektrotechnika a informatika a titul magister na Univerzite George Washigtona.

Ansariová spolu so svojim manželom Hamidom a švagrom Amirom v roku 1993 založili TTI. V roku 2000 spoločnosť kúpil *Sonus Networks*. Spolu so svojim švagrom Amirom Ansarim vložila niekoľko miliónov na cenu nadácie *[[Nadácia X Prize|Ansari X Prize]]* pre prvý opakovaný neštátny štart kozmickej lode. Cena bola na ich počesť nazvaná *Ansari X Prize*.

## Let do vesmíru
V marci 2006 prenikli informácie, že Anousheh Ansariová trénuje na let Sojuzu na Medzinárodnú vesmírnu stanicu. Mala letieť na Sojuze TMA-10 začiatkom roku 2007. 21. augusta 2006 bol turista Daisuke Enomoto zo septembrového letu Sojuz TMA-9 vyradený zo zdravotných dôvodov a Ansariová sa dostala na jeho miesto.

Sojuz TMA-9 odštartoval 18. septembra 2006 O 06:08 SELČ s Ansariovou, Michailom Ťurinom a Michaelom López-Alegríom. Počas letu robila pre Európsku vesmírnu agentúru niekoľko experimentov napr. ako vplyv radiácie na členov posádky ISS, vplyv zmien v svalstve na bolesti chrbta a iné. Ansariová sa na Zem vrátila  spolu s predchádzajúcou 13. posádkou stanice ISS v lodi Sojuz TMA-8 29. septembra o 03:13 SELČ.

## Referencie

## Literatúra
* 

## Pozri aj
* Nadácia X Prize

## Iné projekty

## Externé odkazy
* Osobné stránky  
* Blog  

Kategória:Vesmírni turisti
Kategória:Iránski podnikatelia
Kategória:Iránski inžinieri
Kategória:Podnikatelia USA
Kategória:Inžinieri USA
Kategória:Kozmonauti USA
Kategória:Iránski kozmonauti
Kategória:Kozmonautky
Kategória:Osobnosti USA perzského pôvodu
Kategória:Naturalizované osobnosti USA
Kategória:Absolventi George Washington University
Joseph Albert Walker

**Joseph Albert „Joe“ Walker** (* 20. február 1921, Washington, Pensylvánia, USA – † 8. jún 1966, neďaleko Barstow, Kalifornia) bol americký pilot, experimentálny fyzik, skúšobný pilot NASA a astronaut, držiteľ mnohých svetových leteckých rekordov a prvý človek, ktorý vyletel s lietadlom do kozmického priestoru a letel do vesmíru dvakrát. Bol jedným z dvanástich pilotov, ktorí lietali na experimentálnom raketovom lietadle North American X-15, ktoré spoločne prevádzkovali Vzdušné sily USA a NASA.

## Životopis
[thumb|left|Joe Walker pri lietadle [Bell X-1|X-1E, 1958]]

Na univerzite Washington and Jefferson College získal titul bakalára fyziky v roku 1942. Počas druhej svetovej vojny bol vojenským pilotom.

K NACA (neskôr reorganizovanej na NASA) nastúpil v roku 1951 ako skúšobný pilot na Edwardsovej leteckej základni v Kalifornii. Lietal s lietadlami typu D-558-1 Skystreak, X-1, X-3 Stiletto, X-4 Bantam, X-5, X-15, B-47, F-100 Super Sabre, F-101 Voodoo, F-102 Delta Dagger, F-104 Starfighter. Zúčastňoval sa experimentálnych letov s cieľom ustanoviť svetové rekordy v rýchlosti lietadiel, napríklad na X-1E letel Walker celkovo 21-krát, pričom pri 17. lete dňa 8. októbra 1957 dosiahol rýchlosť M = 2,24. V máji 1960 sa stal svetovým rekordmanom za dosiahnutie rýchlosti 3 397 km/h na experimentálnom raketopláne North American X-15 (predchodca kozmických raketoplánov).

Dňa 19. júla a 22. augusta 1963 uskutočnil s X-15 lety nad hranicu 100 kilometrov – hranica vesmíru. Tieto lety boli jediné suborbitálne lety raketového lietadla do letov SpaceShipOne v roku 2004. Zároveň ho tieto lety kvalifikovali ako astronauta podľa pravidiel U.S. Air Force a Medzinárodnej leteckej federácie (Fédération Aéronautique Internationale, FAI), ale nie podľa pravidiel Komisie pre výskum vesmíru (COSPAR). Joe Walker bol prvým človekom, ktorý letel s lietadlom do vesmíru dvakrát.

Tragicky zahynul nad základňou Edwards vo svojich 45 rokoch pri zrážke svojho lietadla F-104 s lietadlom XB-70 pri reklamnom natáčaní pre firmu General Electric.

## Iné projekty

## Zdroj

Kategória:Letci USA
Kategória:Kozmonauti USA
Kategória:Osobnosti z Pensylvánie
Kategória:Obete leteckých nehôd
Kategória:Testovací piloti USA
Rad svätého Andreja

**Rad svätého Andreja Prvopovolaného** () bol prvý a najvyšší rad Ruského impéria. 

## Vznik a vytvorenie vyznamenania
thumb|left|Odznak Radu svätého Andreja, líce (vľavo) a rub (vpravo)
Rad bol ustanovený v roku 1698 cárom Peterom Veľkým, na počesť svätého Andreja), prvého z Ježišových apoštolov  a patróna  Ruska. Mal iba jednu triedu a boli ním oceňované najvýznamnejšie civilné alebo vojenské zásluhy.

Prvým vyznameným bol Fiodor Alexandrovič Golovin. Do jeho zrušenia po Októbrovej revolúcii ním bolo vyznamenaných vyše tisíc ľudí. Počas monarchie držitelia Radu svätého Andreja dostali automaticky *[[Rad svätého Alexandra Nevského]]*, *[[Rad Bieleho Orla]]*, *[[Rad svätej Anny]], prvého stupňa* a *[[Rad svätého Stanislava]], prvého stupňa*. Okrem toho vyznamenaný s nižšou hodnosťou boli automaticky povýšení na generálporučíka alebo viceadmirála.

## Insígnie radu
thumb|right|Schéma nosenia radu
* Odznak: emailovaný zdobený čiernou dvojhlavou orlicou nesúcou modrý andrejský kríž s ukrižovaným svätým Andrejom, v ramenách kríža sú latinské písmená 'SAPR' ('svätý Andrej, ochranca Ruska'). Bol navlečený na svetlo modrej stuhe (šerpe) cez ľavé rameno alebo pri špeciálnych príležitostiach na zdobenom 'golieri'.

* Hviezda: osemcípa strieborná hviezda nesúca miniatúru odznaku na zlatom pozadí v centre, obklopená mottom "Za Vieru a Vernosť" ("*Za Veru i Vernost*") na modrom prstenci. Nosila sa na ľavej strane hrudníka.

Insígnie radu mohli byť udelené 's diamantami' ako špeciálna pocta. Katedrála svätého Andreja bola sídelným kostolom tohto rytierskeho rádu.

## Ruská federácia

Pôvodný Rad svätého Andreja zanikol podľa dynastickeho poriadku vládnucej dynastie Ruska Romanovovcov, po smrti posledného oficiálneho dediča. 

Rad bol najskôr neoficiálne znovu zavedený ruskou pravoslávnou cirkvou 27. decembra 1988 s rovnakým menom, ale odlišnýmu insígniami a štatútom. 
Oficiálne bol obnovený ako najvyššie civilné a vojenské vyznamenanie Ruskej federácie prezidentským dekrétom číslo 576 dňa 1. júla 1998.

Medzi prvými nositeľmi radu po jeho znovu ustanovení boli akademik Dimitrij Sergejevič Lihačev, konštruktér zbraní Michail Timofejevič Kalašnikov a kazachstanský prezident Nursultan Abiževič Nazarbajev .

## Pozri aj
* Vyznamenania Ruskej federácie

## Iné projekty
 

## Zdroj

Svätý Andrej
Bon Scott

**Ronald Belford "Bon" Scott** (* 9. júl 1946, Forfar, Spojené kráľovstvo – † 19. február 1980, Londýn) bol austrálsky rockový spevák škótskeho pôvodu, ktorý sa preslávil ako spevák a textár austrálskej hard rockovej skupiny AC/DC.

## Životopis
Bon Scott sa narodil v škótskom meste Forfare. Prvých šesť rokov života prežil v Kirriemuire, kým sa jeho rodina v roku 1952 nepresťahovala do austrálskeho mesta Melbourne. V roku 1964 založil svoju prvú hudobnú skupinu The Spektors. V kapele hral na bicích a príležitostne spieval. Hral aj v ďalších kapelách, medzi ktoré patrili The Valentines, či Fraternity, kým nenahradil v roku 1974 vtedajšieho speváka skupiny AC/DC Dave Evansa. Popularita skupiny AC/DC v priebehu 70. rokov narastala najprv v Austrálii, neskôr na celom svete. Jej najvýznamnejším komerčným prelomom tejto éry bol v roku 1979 album *[[Highway to Hell]]*, ktorý sa v amerických hudobných rebríčkoch prebojoval do Top&nbsp;20.

19. februára 1980 Bon Scott zomrel po nočnej zábave v Londýne na akútnu otravu alkoholom. Po jeho smrti chcela kapela AC/DC ukončiť hudobnú kariéru, no na želanie Scottových rodičov čoskoro Bona nahradila spevákom Brianom Johnsonom, bývalým frotmanom glam rockovej skupiny Geordie. O päť mesiacov neskôr skupina AC/DC spolu s novým spevákom vydala album *[[Back in Black]]*, ktorý sa stal historicky najúspešnejším projektom kapely a je na vrchole medzi najpredávanejšími albumami sveta.

V roku 2003 bol Bon Scott ako člen kapely AC/DC uvedený do Rokenrolovej sieni slávy. V júli roku 2004 časopis *[[Classic Rock (časopis)|Classic Rock]]* dal Bona Scotta na prvé miesto svojho zoznamu stovky najlepších frontmanov všetkých čias. Umiestnil ho pred takých lídrov, akými boli Freddie Mercury a Robert Plant. Americký hudobný časopis *[[Hit Parader]]* dal v roku 2006 Scotta na piate miesto zoznamu najlepších heavy metalových spevákov všetkých čias. V západnoaustrálskom meste Fremantle bola 24. februára 2008 odhalená bronzová socha Bona Scotta.

## Diskografia
Hudobné nosiče, ktoré vydala kapela AC/DC a je na nich s Bonom Scottom:
;Štúdiové albumy
* 1975 - *[[High Voltage (Austrália)|High Voltage]]*
* 1975 - *[[T.N.T. (album)|T.N.T.]]*
* 1976 - *[[Dirty Deeds Done Dirt Cheap (Austrália)|Dirty Deeds Done Dirt Cheap]]*
* 1977 - *[[Let There Be Rock (Austrália)|Let There Be Rock]]*
* 1978 - *[[Powerage]]*
* 1979 - *[[Highway to Hell]]*
;Koncertné albumy
* 1979 - *[[If You Want Blood You've Got It]]*
;EP
* 1984 - *[[’74 Jailbreak]]*
Na albume *[[Who Made Who]]* (1986) sa nachádza pieseň „Ride On“, v ktorej spieva Bon Scott.
;Videá
* 1980 - *[[AC/DC: Let There Be Rock]]*
* 2005 - *[[Family Jewels (AC/DC album)|Family Jewels]]*
* 2007 - *[[Plug Me In]]*

## Referencie

## Iné projekty

Kategória:Austrálski rockoví speváci
Kategória:Austrálski speváci-skladatelia
Kategória:Austrálski skladatelia modernej hudby
Kategória:Členovia skupiny AC/DC
Kategória:Austrálske osobnosti škótskeho pôvodu
Kategória:Obete samovrážd
Homogenita

**Homogenita** môže byť:
*homogénnosť
*v ekológii: pravidelný a rovnomerný výskyt jednotlivých druhov organizmov v určitom biotype, pozri homogenita (ekológia)
Burn My Eyes

***Burn My Eyes*** (1994) je debutový album americkej thrash metalovej kapely Machine Head. Album dnes už patrí medzi klasické metalové nahrávky a až do roku 1999 bol najpredávanejším hudobným nosičom od hudobného vydavateľstva Roadrunner Records.

## Zoznam skladieb
# „Davidian“ – 4:55
# „Old“ – 4:05
# „A Thousand Lies“ – 6:13
# „None But My Own“ – 6:14
# „The Rage to Overcome“ – 4:46
# „Death Church“ – 6:32
# „A Nation on Fire“ – 5:33
# „Blood for Blood“ – 3:40
# „I'm Your God Now“ – 5:50
# „Real Eyes, Realize, Real Lies“ – 2:45
# „Block“ – 4:59
# „Alan's on Fire“ (Poison Idea cover) - 4:00*

### Bonusy
Austrálska verzia predávaná na koncertoch obsahovala aj CD s demonahrávkami bonusových skladieb:
# „Death Church“ – 6:18
# „Old“ – 4:23
# „The Rage to Overcome“ – 5:04
# „A Nation on Fire“ – 4:46
# „Real Eyes, Realize, Real Lies / Fuck It All“ – 6:54

## Výroba albumu
* Robb Flynn - spev, gitara
* Logan Mader - sólová gitara
* Adam Duce - basová gitara
* Chris Kontos - bicie
* hudba - Machine Head
* texty - Robb Flynn
* výroba - Colin Richardson

Kategória:Hudobné albumy z 1994
Kategória:Debutové albumy
Kategória:Albumy skupiny Machine Head
Lanko

**Lanko** môže byť:
*malé/tenké lano
*v elektrotechnike: elektrický vodič spletený z viacerých drôtov, pozri lanko (elektrotechnika)

## Pozri aj
* bezpečnostné lanko (forma zámku (kladky) na zamykanie väčších predmetov, napr. bicykla)
* rybárske lanko (lanko na lov väčších rýb, splietané z nylonu, ocele alebo ich kombinácie)
* bovden
Heterogenita

**Heterogenita** môže byť:
*heterogénnosť
*pri dedičných chorobách: stav, keď klinická jednotka môže byť podmienená rozličnými génmi alebo genotypmi, pozri heterogenita (dedičné choroby)
Amalgám

náhľad|Amalgámová výplň

**Amalgám** je zliatina ortuti s iným kovom. Často sa používa v zubnom lekárstve. Je prevereným a osvedčeným definitívnym výplňovým materiálom. V zubnom lekárstve sa používa už viac ako 150 rokov. Ortuť rozpúšťa mnohé kovy na amalgámy, ktoré možno potom študovať.

## Iné projekty

## Externé odkazy

* Zdravotné riziká ortuti zo zubných amalgámov

Kategória:Zliatiny ortuti
Kategória:Zubné lekárstvo
Lanko (elektrotechnika)

right|thumb|Združené medené lanko
**Lanko** je elektrický vodič spletený z viacerých drôtov. Používa sa na prenos elektrickej energie. Lanko má lepšiu odolnosť voči ohýbaniu, ako plný drôt. Elektrické lanká sa nepoužívajú na prenos mechanickej energie.

Lanká (prameň lanka) môže byť spletaný (drôty vzájomne zakrútené), alebo len združený (viacero drôtov v spoločnom obale bez vzájomného zakrútenia - priame).

Norma STN60228 určuje minimálne počty drôtov pre Cu lanká
:(Trieda 1 - plný drôt)
:Trieda 2 - prameňované lanká
:Trieda 5 a 6 - ohybné lanká (čím je vyšší počet drôtov, tým je vyššia ohybnosť)

zdroj tabuliek: STN/IEC 60228

Kategória:Elektrotechnika
Vodorovnosť

**Vodorovnosť** alebo **horizontálnosť** je rovnobežnosť s vodnou hladinou. Opakom je zvislosť.

Kategória:Fyzika
Kladivo

**Kladivo** môže byť:
*nástroj tvorený kolmým dielcom (obvykle kovovým) na dlhšej násade (obvykle drevenej), slúžiaci na udieranie, pozri kladivo (nástroj)
*v technike:
** zariadenie na mechanické pribíjanie, vŕtanie a podobne, napr. pneumatické kladivo (=zbíjačka), vŕtacie kladivo
** kovový valček narážajúci na dláto v zbíjačke, pozri kladivo (súčasť zbíjačky)
*v atletike: náčinie skladajúce sa z ťažkej gule zavesenej na drôtenom lane, pozri kladivo (šport)
*v horolezectve: kombinácia kladiva a čakana používaná aj pri lezení, synonymum: horolezecké kladivo, pozri kladivo (horolezectvo)
*symbol, pozri kladivo (symbol)
*skrátene: bojové kladivo (krátka úderná zbraň na konci stredoveku a začiatku novoveku)
*vrch v Slovinsku, pozri Kladivo (vrch v Slovinsku)
*rybník v Čechách, v Chebsku, pozri Kladivo (rybník)
*priezvisko:
**Ján Boleslav Kladivo, pesničkár a hudobník
**Bohumil Kladivo, český geodet, geofyzik a astronóm

## Pozri aj
*hydraulické kladivo (zariadenie na nákladnom podvozku na búranie domov)
*pilotovacie kladivo (stroj na zatĺkanie pilót)
*kuchynské kladivo (na naklepávanie mäsa)
*pretláčacie kladivo (zariadenie na pretláčanie otvorov v hline pod chodníkami a cestami)
*Kladivo na čarodejnice
*škótske kladivo (guľa na asi  dlhom porisku používaná v súťaži hod škótskym kladivom)
*parné kladivo (staré označenie pre parný buchar)
*geologické kladivo
John Young

**John Young** môže byť:

* škótsky herec (19161996), pozri John Young (herec)
* americký astronaut (19302018), pozri John Watts Young

Young, John
Carnival of Rust

***Carnival of Rust*** je druhý album fínskej rockovej skupiny Poets of the Fall. Album vyšiel 12. apríla 2006 vo Fínsku, 12. septembra vo Švédsku, v októbri 2006 vyšiel v Austrálii, Rusku a na Ukrajine. 20. apríla 2007 vyšiel v Nemecku. 

Vo Fínsku sa tento album hneď dostal v rebríčkoch do prvej štyridsiatky a udržal sa v nich 26 týždňov. 24. mája 2006 získal tento album vo Fínsku zlato a platinu získal 11. decembra toho istého roku.

## Zoznam skladieb
# „Fire“ – 3:59 
# „Sorry Go 'Round“ – 3:35 
# „Carnival of Rust“ – 4:20 
# „Locking Up the Sun“ – 3:58 
# „Gravity“ – 3:55 
# „King of Fools“ – 4:07 
# „Roses“ – 3:51 
# „Desire“ – 4:10 
# „All the Way / 4U“ – 4:08 
# „Delicious“ – 3:54 
# „Maybe Tomorrow Is a Better Day“ (remastrované) – 5:01 
# „Dawn“ – 3:28 
#*Bonus: „Carnival of Rust“ - hudobné video

Kategória:Albumy Poets of the Fall
Kategória:Hudobné albumy z 2006
Bruno Zevi

**Bruno Zevi** (* 22. január 1918, Rím – † 9. január 2000, Rím) bol taliansky architekt, redaktor, historik architektúry a profesor.

Zevi bol dôrazným kritikom modernej architektúry a postmodernizmu. V roku 1944 založil spolok ekologickej architektúry (APAO). V roku 1945 sa stal profesorom dejín architektúry na univerzite vo Venice. Neskôr sa stal profesorom na univerzite v Ríme a členom medzinárodnej akadémie architektov (IAA) v Sofii, Bulharsku. 

Bol aktívnym členom taliansko – židovskej komunity a od roku 1955 až do svojej smrti v roku 2000 bol redaktorom vlastného magazínu *L´Architettura, cronaga a storia*.

## Použitá literatúra
*RESTANY, P. – ZEVI, B. : Site architecture as art, Academy edition, London, 1980
*http://eng.srchinform.net/arch/3885.htm

Kategória:Narodenia v 1918
Kategória:Úmrtia v 2000
Kategória:Talianski architekti
Pavlačový dom rímskokatolíckej fary v Žiline

**Ružičkov dom** - pavlačový dom rímskokatolíckej fary v Žiline (1931)  patrí medzi realizácie architekta Michala Maximiliána Scheera.

Budovu dala postaviť rímskokatolícka farnosť pod vedením Tomáša Ružičku, farára a starostu Žiliny ako chudobinec. Má štyri podlažia, zadná časť budovy sa oproti uličnej časti posúva vyššie o jedno podlažie, po svahu sa dostávame hore popri dome širokým schodišťom s podestami.

Dom má pôdorys polovice nepravidelného šesťuholníka, celá hmota je členená razantnými pavlačmi, presvedčivo vložená do prudkého svahu medzi dvomi paralelnými ulicami. V každom podlaží umiestnil Scheer dispozične rôzne usporiadané jednoizbové byty s kuchyňou a príslušenstvom ( predsieň, komora, wc a kúpeľňa je spoločná pre štyri byty). Uprostred domu je schodište, jeho hmota pretína otvorené pavlače na vonkajšej strane budovy, z nich je prístup do bytov.

Hladká plocha stien, dlhé pavlače, veľké nárožné presklenie, kovové rúrkové zábradlia a výrazná horizontalita celej kompozície sú známe atribúty modernej funkcionalistickej architektúry.

Objekt sa nachádza  medzi ulicami Predmestská a Vojtecha Spanyola. V minulosti slúžil potrebám žilinskej farnosti a obývali ho rádove sestry. V súčasnosti je prázdny a čaká na stavebnú rekonštrukciu.

## Zdroj
* DULLA, M.: Architektúra a urbanizmus, ÚSTARCH SAV, Bratislava, 1996
* DULLA, M. – MORAVČÍKOVÁ, H.: Architektúra Slovenska v 20. storočí, vydavateľstvo Slovart, Bratislava, 2002
* KUSÝ, M.: Architektúra na Slovensku 1918-1945, Pallas, vydavateľstvo Slovenského fondu výtvarných umení, Bratislava, 1971

Kategória:Stavby v Žiline
Kategória:Domy na Slovensku
Kategória:Architektúra z 1931
James Alton McDivitt

**James Alton „Jim“ McDivitt** (* 10. jún 1929, Chicago, Illinois, USA – † 13. október 2022, Tucson, Arizona) bol americký astronaut NASA, skúšobný pilot, pilot Vzdušných síl USA a letecký inžinier. Velil misiám Gemini 4 a Apollo 9. 

## Životopis
### Mladosť a výcvik
Po základnej a strednej škole zakončenej maturitou bol povolaný do armády k americkému vojenskému námorníctvu. Po nevyhnutnom výcviku bol odoslaný do kórejskej vojny, kde lietal na stíhačkách F-80 a F-86. Po návrate do Štátov lietal ďalej, potom sa rozhodol študovať. Zapísal sa na michiganskú univerzitu, katedru leteckého inžinierstva a za tri roky mal diplom inžiniera. Potom pokračoval v štúdiu na škole testovacích pilotov na základne Edwards, kde sa zoznámil s ďalším budúcim kozmonautom Whitom a stal sa v hodnosti kapitána testovacím letcom. V roku 1962 sa dostal do NASA do skupiny kozmonautov pripravujúcich sa na program Gemini.

Po letu s Gemini bol zaradený do záložnej posádky Apolla 1, stratil pri nešťastí svojho priateľa Whitea a letu sa dočkal až s Apollom 9. Letel dvakrát, pričom vo vesmíre strávil 14 dní.

### Lety do vesmíru
Pri prvom lete na Gemini 4 letel s kozmonautom a priateľom Edwardom Whitom. Štartovali z kozmodrómu na myse Canaveral v júni 1965 ako 14 loď zo Zeme. Zem obleteli 62 krát a pristáli asi  od Bahamských ostrovov. Druhý a tiež posledný let absolvoval na lodi Apollo 9. Bol na nej veliteľom, v posádke mal kozmonautov Davida Scotta a Russela Schweickarta. Počas 10 denného letu na orbite Zeme skúšali systémy lode pre pokračovanie programu Apollo k pristátiu na Mesiaci. Pristáli na hladine Atlantického oceánu.
* Gemini 4 (3. jún 1965 – 7. jún 1965)
* Apollo 9 (3. marec 1969 – 13. marec 1969)

### Po letoch
Stal sa z neho armádny generál a od septembra 1969 do augusta 1972 riadil kozmické lety z Strediska pilotovaných letov. Potom z armády aj NASA odišiel do rodného Chicaga, kde sa stal prezidentom Pullman Standart Company. V roku 1993 bol viceprezidentom Rockwell International Corp. vo Washingtone, D. C. Zomrel v roku 2022 v spánku obklopený rodinou a priateľmi vo veku 93 rokov.

## Referencie

## Iné projekty

## Externé odkazy
* Oficiálny životopis na stránkach NASA 
* James McDivitt na stránkach spacefacts.de 
* James McDivitt v Malej encyklopédii kozmonautiky 
* James McDivitt na stránkach kozmo-data.sk 

Kategória:Kozmonauti USA
Kategória:Letci USA
Kategória:Testovací piloti USA
Kategória:Príslušníci United States Air Force
Kategória:Program Gemini
Kategória:Program Apollo
Kategória:Osobnosti zo Chicaga
Kategória:Osobnosti NASA
Kategória:Osobnosti USA írskeho pôvodu
Zvislosť

**Zvislosť** alebo **vertikálnosť** je kolmosť na vodnú hladinu. Opakom je vodorovnosť.

Kategória:Fyzika
USS Defiant (NX-74205)

**USS Defiant (NX-74205)** je fiktívna loď z rovnako pomenovanej triedy lodí, ktorú dostal k dispozícii komandér Benjamin Sisko, veliteľ stanice Deep Space Nine v tretej sérii sci-fi seriálu Star Trek: Deep Space Nine. Už od svojej prvej misie, prieskumnej výpravy do Kvadrantu Gama, bol Defiant vybavený romulánskym maskovacím zariadením, ktoré Romuláni Spojenej federácii planét poskytli výmenou za získané informácie. Neskôr zišlo z toho, že by ho Federácia musela vrátiť.

Po zničení prvého Defiantu bol nahradený inou ľoďou rovnakej triedy. Volala sa USS Sao Paulo (NCC-75633), no posádka dostala zvláštne povolenie od Hviezdnej flotily premenovať ju na Defiant.

## Trieda Defiant
Trieda **Defiant** je prvou triedou bojových lodí Federácie. Zatiaľ čo vojnu s Klingónmi a Romulánmi Federácia vybojovala s loďami vedeckými a prieskumnými, po stretnutí s Borgami velenie Hviezdnej flotily uznalo potrebu existence bojových lodí. Trieda Defiant bola prvou z nich (aj keď je Defiant v seriáli oficiálne označený ako eskortná loď).

Hmotnosť Defiantu je asi 355 000 ton, posádka má približne 40 členov, ktorí pracujú na 4 palubách. Na dľžku meria 120 metrov. Loď je vybavená počítačovým systémom LCARS, 4 pulsnými phasery a 2 odpaľovačmi fotónových a kvantových torpéd.

Jeho cestovná rýchlosť je warp 6, maximálna je warp 8. Loď môže 12 hodín letieť kritickou rýchlosťou warp 9,982.

## Externé odkazy
* Trieda Defiant na Memory Alpha 

Kategória:Star Trek
NexGen

right|thumb|NexGen Nx596-P90

**NexGen** bola americká firma sidliaca v Milpitas v Kalifornii, ktorá produkovala x86 kompatibilné procesory. Podobne ako napríklad Cyrix nemal NexGen vlastné výrobné kapacity a výrobu zveril firme IBM. NexGen v roku 1996 odkúpila firma AMD.

NexGen založil Thomas Thampy a bola financovaná firmou Compaq. Thomas mal plán vytvoriť klony Intel procesorov i386. Na vývoji sa podieľali inžinieri ako Mack McFarland, Dave Stiles, Greg Favor a Korbin Van Dyke.

Kategória:Podniky v USA
Kategória:Výrobcovia polovodičov
Cyrix

thumb|Cyrix Cx486SLC

**Cyrix** bola americká spoločnosť, založená v roku 1988 v meste Richardson v Texase, špecializujúca sa ako dodávateľ vysokovýkonných matematických koprocesorov pre systémy 286 a 386. Založili ju bývalí členovia firmy Texas Instruments a mali dlhodobé problémy so vzťahmi s pôvodnou firmou.

11. novembra 1997 sa firma spojila s National Semiconductor.

## Iné projekty

Kategória:Podniky v USA
Kategória:Výrobcovia polovodičov
Ultimate X

**Ultimate X** je štýl zápasu vo wrestlingu. Na krajoch ringu sú veľké železné alebo hliníkové tyče. Hore je zavesené velké X(poprípade opasok pri zápase o titul), ktoré je väčšinou na lanách alebo na tyčiach. Opasok býva zavesený, X-ko býva zamknuté. Kto ako prvý strhne opasok alebo odomkne X-ko, je víťaz. Tento zápas môže byť aj tímový.

Ultimate X
XD-Picture Card

thumb|Karta xD
**xD-Picture Card** je typ flash pamäťovej karty, ktorá sa používa hlavne v digitálnych fotoaparátoch. XD pôvodne znamenalo „eXtreme Digital“. Vyvinuli ju firmy Olympus a Fujifilm a uviedli v roku 2002. Vyrába ich firma Toshiba a Samsung pre Olympus a Fujifilm. Dnes sa predávajú pod inými značkami, napríklad Kodak, SanDisk a Lexar.

V roku 2006 boli k dispozícii v kapacitách 16 MB, 32 MB, 64 MB, 128 MB, 256 MB, 512 MB, 1 GB a 2 GB. Majú rozmery 20 mm × 25 mm × 1,78 mm a hmotnosť 2,8 g.

Kategória:Dátové nosiče
Revalvácia

**Revalvácia** je zvýšenie hodnoty meny štátnym opatrením, a to buď príslušná zmena oficiálneho výmenného kurzu v režime pevného výmenného kurzu, alebo (najmä staršie) zvýšenie zákonom stanoveného kovového (t.j. spravidla zlatého) obsahu meny. Opakom je devalvácia. Pri režime plávajúceho výmenného kurzu je správne použiť všeobecnejší termín  apreciácia či zhodnotenie či revalorizácia meny.

Revalvácia umožňuje za jednotku národnej meny nakúpiť väčší počet jednotiek zahraničnej meny.

## Zdroje
* KRUGMAN, Paul R.; OBSTFELD, Maurice. *International Economics: Theory and Policy*. 4th ed. Reading, Mass. : Addison-Wesley, c1997. ISBN 0673524973. s. 502.
* devalvácia. In: *Ekonomický slovník*. 1. vyd. Bratislava: Pravda, 1986.
* devaluation. In: Encyclopædia Britannica
* BLANCHARD, Olivier. *Macroeconomics*. Upper Saddle River, N.J. : Prentice Hall, c1997. ISBN 0131480995. s. 210.

Kategória:Financie
Lexikológia

**Lexikológia**  (z gr. lexis = slovo+logos = reč, veda, učenie) je náuka o slove, slovnej zásobe jazyka a lexikálnej rovine (pláne, podsystéme) jazyka.

Delenie:
*paradigmatická lexikológia:
**lexikálna sémantika
**teória pomenovania
**tvorenie slov - vrátane onomastiky
**frazeológia
**konfrontácia (medzi jazykmi aj v rámci jazyka) 
**historická lexikológia - vrátane etymológie
*syntagmatická (kombinačná) lexikológia - o spájateľnosti slov
*lexikografia

## Iné projekty
Fonológia

**Fonológia** je vedný odbor jazykovedy. Skúma fonémy ako najmenšie jednotky zvukového jazykového systému. Skúma, ktoré zvuky v ľudskej reči, a ktoré vlastnosti týchto zvukov sa využívajú a ako sa využívajú na dorozumievanie v ktoromkoľvek jazyku. Pri tomto druhu skúmania zisťujeme pomocou ktorých zvukov sa v tom istom jazyku rozlišujú slová a tvary, aké vlastnosti zvukov sú dôležité pri rozpoznávaní zvukov, ako sa zvuky v danom jazyku spájajú...

Vznikla koncom 19. storočia prostredníctvom švajčiarskeho jazykovedca Ferdinanda de Saussura – urobil klasifikáciu hláskového systému.

## Iné projekty


Kategória:Jazykoveda
Jürgen Klinsmann

**Jürgen Klinsmann** (* 30. júl 1964, Göppingen, Nemecko) je nemecký futbalový tréner a bývalý hráč, ktorý hral za viaceré popredné európske kluby a bol členom Nemeckého národného tímu ktorý vyhral Majstrovstvá sveta v roku 1990. Bol jedným z najvýznamnejších nemeckých útočníkov počas 90. rokov.

Bol trénerom Nemeckého národného mužstva, s ktorým obsadil tretie miesto na Majstrovstvách sveta v roku 2006, čo bol lepší výsledok, než bol predpokladaný.

12. júla 2006, Klinsmann oficiálne oznámil, že rezignuje na post trénera národného tímu, novým trénerom sa stal jeho asistent Joachim Löw. Bayern München ho 27. apríla 2009 prepustil.

## Iné projekty

Kategória:Nemeckí národní futbalisti
Kategória:Nemeckí futbaloví tréneri
Kategória:Hráči FC Internazionale Miláno
Kategória:Hráči Bayern München
Kategória:Hráči Tottenham Hotspur FC
Kategória:Majstri sveta vo futbale
Kategória:Majstri Európy vo futbale
Kategória:Hráči Majstrovstiev sveta vo futbale 1990
Kategória:Hráči Majstrovstiev Európy vo futbale 1992
Kategória:Hráči Majstrovstiev sveta vo futbale 1994
Kategória:Hráči Majstrovstiev Európy vo futbale 1996
Kategória:Hráči Majstrovstiev sveta vo futbale 1998
Lothar Matthäus

**Lothar Herbert Matthäus** známy aj pod skráteným menom **Lothar Matthäus** (* 21. marec 1961, Erlangen, Západné Nemecko) je bývalý nemecký legendárny  futbalista a v súčasnosti je futbalový tréner. V roku 1990 dostal ocenenie Európsky futbalista roka, po tom čo doviedol ako kapitán Západného Nemecka k víťazstvu na Majstrovstvách sveta v roku 1990. O rok neskôr získal ako prvý hráč v histórii ocenenie Hráč roku FIFA. 

Matthäus reprezentoval Nemecko aj na Majstrovstvách sveta v rokoch 1982, 1986, 1990, 1994 a 1998.

## Hráčska kariéra
Matthäus začínal so svojou futbalovou kariérou na pozícii stredopoliar, na pozícii obrancu hrával približne od jeho 30 rokov. S jeho profesionálnou kariérou začal v bundesligovom klube Borussia Mönchengladbach v roku 1979. V rokoch 1984 až 1988 hrával za Bayern Mníchov, za Bayern získal dvakrát titul v lige a raz získal Nemecký pohár. V roku 1987 sa dostal do finále Európskeho pohára, kde ale Bayern podľahol Portu 1-2.

V roku 1988 spolu s reprezentačným kolegom Andreasom Brehmem podpísal zmluvu s talianskym Interom Miláno. Hneď počas svojej prvej sezóny za Inter získal *scudetto* a taliansky superpohár.

Od roku 1992 hral opäť za Bayern Mníchov, až do roku 2000. Spolu odohral za Bayern v tomto období 189 zápasov v ktorých strelil 28 gólov.

Veľké úspechy dosiahol hlavne na reprezentačnej úrovni.

## Trénerská kariéra
Jeho prvým trénerským pôsobiskom bol rakúsky klub Rapid Viedeň. Tu dosahoval zmiešané výsledky. V decembri 2002 ho angažoval Partizan Belehrad aby nahradil odstupujúceho trénera Ljubišu Tumbakovića. S týmto klubom dosiahol úspech v sezóne 2002-03, keď získal ligový titul a hlavne v Lige majstrov, kde v kvalifikácii eliminoval Newcastle United. 

V decembri 2003 náhle oznámil koniec v Partizane a nástup na lavičke maďarskej reprezentácie. Od januára do marca 2006 krátko pôsobil v brazílskom klube Atlético Paranaense. V sezóne 2006-07 trénoval rakúsky klub Red Bull Salzburg. Po tom trénoval v Izraeli, v klube Maccabi Netanya. Po ukončení angažmánu v tomto klube, bol blízko k podpisu zmluvy s maďarskýmm klubom FC Fehervár, no nakoniec sa tak nestalo. Klub aj Matthäus príčiny nezverejnili.

## Referencie


Kategória:Nemeckí futbalisti
Kategória:Nemeckí futbaloví tréneri
Kategória:Hráči Serie A
Kategória:Hráči FC Internazionale Miláno
Kategória:Hráči Majstrovstiev sveta vo futbale 1982
Kategória:Hráči Majstrovstiev sveta vo futbale 1986
Kategória:Hráči Majstrovstiev sveta vo futbale 1990
Kategória:Hráči Majstrovstiev sveta vo futbale 1994
Kategória:Hráči Majstrovstiev sveta vo futbale 1998
Kategória:Majstri sveta vo futbale
Obchodný dom Dunaj

[náhľad|[Dom odievania, prístavba obchodného domu Dunaj otvorená v roku 1985]]

**Obchodný dom Dunaj** alebo staršie **Obchodný dom Brouk a Babka** je budova na Námestí SNP v Bratislave. Navrhol ju Christian Ludwig v rokoch 19351936 a od roku 2000 je národnou kultúrnou pamiatkou.

Pre obchodných podnikateľov Brouka a Babku postavil bratislavský architekt Ch. Ludwig na preluke vtedajšieho Námestia republiky v roku 1936 veľmi úsporne riešený obchodný domdnes Obchodný dom Dunaj v Bratislave.

## Pôdorys, nosný systém, dispozícia
Železobetónový skelet s voľným pôdorysom 26 x 19,5 m bol postavený v kompaktnej zástavbe námestia, ktoré v tom čase prežívalo stavebnú konjunktúru.

Šesť nadzemných a dve podzemné podlažia tvoria voľné veľkoplošné priestory predajní a technickej obsluhy, prevádzka je prehľadná a variabilná.

Dispozícia objektu je navrhnutá podľa zásad amerických obchodných domov.

V ľavom rohu dispozície je situované komunikačné jadro objektudvojramenné schodisko a dva výťahy.

Na prízemí sú pred zasunutým hlavným vstupom tri izolované štvorstranné výklady, ktoré odľahčujú parter objektu, sú to celosklenené oblé solitéry s kamenným soklom.

V budove je prvýkrát na Slovensku použité crittallové kúrenie.

## Fasáda
Jednoduchú fasádu členia horizontálne pásy okien, ktoré osvetľujú predajne a vertikálne okná schodiska, vďaka čomu je aj z exteriéru ľahko čitateľná dispozícia budovy, pričom okná sú z väčšej časti použité otočné o 180 stupňov a zasklené Termoluxom.

Fasáda je obložená bledozeleným keramickým obkladom a okná lemujú oblé profily z nehrdzavejúcej ocele, ktoré dodávajú objektu luxusnú jedinečnosť.

Zaujímavá je aj nočná iluminácia objektupriečelie v noci osvetľuje po celom obvode dlhý líniový neón, ktorý zdôrazňuje asymetrickosť fasády.

## Zaujímavosti
* Objekt odovzdali do užívania krátko po začatí výstavby.
* Obchodný dom patrí k vrcholným dielam funkcionalizmu na Slovensku a považuje sa aj za architektovo vrcholné dielo, jeho forma zodpovedala novému slohovému názoru, značné bolo aj využitie technických prvkov a priemyselnej výroby.
* Koncom deväťdesiatych rokov bola budova obnovená podľa projektu J. Bahnu.
* Napriek poddimenzovaným komunikáciám sa stavba aj dnes, po modernizácii interiérov využíva na pôvodný účel, aj keď po výstavbe veľkých obchodných domov v meste stratil svoj prvotný funkčný význam.
* Príbeh obchodného domu a jeho zamestnancov na začiatku druhej svetovej vojny fiktívne mapuje seriál TV Markíza ''Dunaj, k vašim službám''.

## Referencie

## Literatúra
* Moravčíková, H.: Tradícia a novátorstvo v architektonickom diele Christiana Ludwiga, Architektúra a Urbanizmus 31, 1997, č.4,s. 194-195.
* Dulla, Matúš a Moravčíková, H.: *Architektúra Slovenska v 20. storočí*, vydavateľstvo Slovart Bratislava, 2002.
* Krivošová,J. a Lukáčová, E.: *Premeny súčasnej architektúry Slovenska*, vydavateľstvo Alfa, s.17,18.
* Kusý, Martin: *Architektúra na Slovensku 1918-1945*, vydavateľstvo Pallas Bratislava 1971.

Kategória:Budovy v Bratislave
Kategória:Architektúra z 1936
Brest (strom)

thumb|Brest

**Brest** (*Ulmus*) je rod listnatých stromov z čeľade brestovité (*Ulmaceae*).

Majú striedavé, jednoduché, raz alebo dvakrát ryhované listy, obvykle s asymetrickými základmi, často hrubé so štetinami. Plodom je okrúhla krídlatá nažka.

Do rodu *Ulmus* podľa rôzneho taxonomického triedenia patrí 20 až 45 druhov. Veľké rozpätie tohto čísla je spôsobené ich náročným vymedzením. Bresty sa ľahko krížia s umelo pestovanými odrodami, čím vznikajú nové, lokálne sa vyskytujúce hybridy.

Časť brestov rastúcich v Európe postihuje choroba grafióza.

## Opis
Kmeň brestov je krytý spravidla tmavou, rozpraskanou borkou. Jarné púčiky bývajú špicaté, kryté väčším počtom šupín. Listy brestu sú striedavé, drsné, porastené štetinami, jednoduché, raz alebo dvakrát ryhované. Tvar aj farba listov sú premenlivé podľa miesta, kde na rastline rastú a podľa stupňa ich vývoja. No podľa charakteristického tvaru listu ľahko rozpoznáme brest od iných rastlín. Listy sú často asymetrické, čepeľ listu na strane orientovanej k vrcholu vetvy je väčšia a dlhšia, tento znak je typický pre čeľaď *Ulmaceae*.
Bresty sú obojpohlavné a opeľované vetrom. Kvetu vyrastajú ešte pred vypustením jarných lístkov. Plody sú okrúhle krídlaté nažky. Do okolia materského stromu sú roznášané vetrom. Bresty niekedy dosahujú výšky 40 m, zvyčajne so širokou a otvorenou korunou, kmeň s priemerom do 2 metrov.

## Druhy brestov
### Horské bresty
kvitnú na jar; kvety prisadlé; listy veľmi drsné.
* *Ulmus bergmanniana*. Východná Ázia.
* *Ulmus glabra* - brest horský. Európa, Západná Ázia.
* *Ulmus laciniata*. Východná Ázia.
* *Ulmus macrocarpa*. Severovýchodná Ázia.
* *Ulmus rubra* - brest červený. Východ Severnej Ameriky.
* *Ulmus wallichiana* -  Himaláje.

### Poľné bresty
kvitnú na jar; kvety prisadlé; listy obvykle hladké.
* *Ulmus angustifolia*. Francúzsko (Bretónsko), Anglicko (Hampshire); endemický druh, často považovaný za variant *Ulmus carpinifolia*.
* *Ulmus canescens*. Juhovýchodná Európa.
* *Ulmus minor* (*Ulmus carpinifolia*) brest hrabolistý/brest poľný - Európa. 
* *Ulmus chumlia*. Himaláje.
* *Ulmus davidiana*. Čína.
* *Ulmus japonica* - brest japonský. Východná Ázia.
* *Ulmus laevis* - brest väzový. Európa, hlavne západná. Lužné lesy.
* *Ulmus plottii* - Anglicko; endemický, často považovaný za variant *Ulmus carpinifolia*.
* *Ulmus procera* - brest štíhly. Anglicko; miestne endemický.
* *Ulmus pumila* - brest nízky. Severná Ázia.
* *Ulmus villosa*. Himaláje.
* *Ulmus wilsoniana* . Západná Čína.

## Iné projekty

Kategória:Brestovité
Kategória:Listnaté stromy
Caroline, princezná hannoverská

**Caroline, princezná hannoverská** (*Caroline Louise Marguerite Prinzessin von Hannover, Erbprinzessin von Monaco*), formálne nazývaná ***Jej kráľovská Výsosť princezná hannoverská***, (*23. januára 1957) je najstaršie dieťa princa Rainiera III. a jeho manželky, bývalej americkej herečky, Grace Kellyovej. Má množstvo príbuzných v USA, odkiaľ jej matka pôvodne pochádza, a keď bola dieťa, mohla tráviť čas v dome rodičov svojej matky vo Philadelphii. Vydala sa za *Ernsta Augusta V., princa hannoverského* v roku 1999.

Prvorodená Caroline, princezná monacká nesie rodinné meno *Grimaldiová*. Je druhou manželkou *Ernsta Augusta, princa hannoverského* a od smrti jej otca 6. apríla 2005 prestala byť predpokladanou dedičkou monackého trónu. Kniežací trón zdedil jej brat Albert. Bola aj predpokladanou dedičkou v rokoch 1957 a 1958, medzi jej narodením a narodením jej brata, Alberta, terajšieho zvrchovaného monackého princa. Má tiež mladšiu sestru Stéphanie.

## Referencie


## Iné projekty

Kategória:Narodenia v 1957
Kategória:Grimaldiovci
Kategória:Hannoverská dynastia